stanford-oval/wikipedia huggingface dataset:
Barni
Alkuperä

Yksikön nimi barni johtuu englannin kielen latoa tarkoittavasta sanasta barn. Kun fyysikot toisen maailmansodan aikana suunnittelivat atomipommia, eräät Purduen yliopiston tutkijat, jotka tutkivat neutronien sirontaa uraaniatomin ytimestä, kuvailivat tätä ydintä muihin ytimiin verrattuna ”suureksi kuin lato” (engl. barn). Tämän vuoksi projektiin osallistuneet fyysikot alkoivat käyttää tätä sanaa (barn) tarkoittamaan 10-24 neliösenttimetrin suuruista yksikköä, joka vastasi suunnilleen uraaniytimen poikkipinta-alaa. Koska projekti oli erittäin salainen, sanalla oli aluksi myös peiteilmaisun luonne, jolla silläkin pyrittiin salaamaan ulkopuolisilta, mitä oli tekeillä. Myöhemmin siitä kuitenkin tuli virallisesti hyväksytty mittayksikön nimi.
On myös arveltu, että termin etymologialla olisi jotakin tekemistä sanonnan "to (not) hit the (broad) side of a barn" kanssa. Tuo viittaa englannin kielen idiomissa siihen, ettei osuta edes haulikolla ladonseinään, eli ollaan "aivan pihalla". Sanonta kuvaa erinomaisesti sitä hämmennystä ja kokeiden vaikeutta, josta atomiytimen malli aikanaan alkoi hahmottua. Myös sitä että kokeet todella ampuivat hiukkasia toisiaan vastaan melko hallitsemattomasti.
Aiheesta muualla

IUPAC citation for this usage of "barn" (Arkistoitu – Internet Archive)
Uraaniatomin ytimen kokoa on kielikuvana verrattu ladon seinään. Siihen pitäisi olla helppo osua.
Carl Cederström

Carl Cederström
Carl Cederström, 1911
Carl Cederström (5. maaliskuuta 1867 Tukholma Ruotsi – 29. kesäkuuta 1918) oli vapaaherra, agronomi ja ruotsalainen lentopioneeri, jota sanottiin lentoparoniksi.
Cederström aikoi näyttelijäksi, mutta hänen isänsä lähetti hänet sen sijaan Alnarpin maatalouskouluun, josta hän valmistui agronomiksi 1890. Valmistuttuaan hän lähti Yhdysvaltoihin, jossa hän hankki elantonsa lammaskauppiaana ja varieteelaulajana. 1890-luvun lopussa hän palasi Ruotsiin ja ryhtyi vuokraviljelijäksi Ingaröön Brunnsin kartanoon, joka kuului hänen isänsä sääntöperintöomaisuuteen. Lopulta hän kyllästyi maanviljelyyn ja perusti 1907 Ruotsin ensimmäisen autoalan yrityksen, Bilbolaget i Stockholm, joka tarjosi vuokrattavaksi sen ajan todellisia luksusautoja.
Tuolloin hän kiinnostui lentämisestä, matkusti Pariisiin keväällä 1910 saadakseen lentäjänkoulutuksen, ja niin hänestä tuli Ruotsin ensimmäinen lentäjä. Palattuaan Ruotsiin hän lensi 24. elokuuta 1910 Öresundin yli, ja 19. toukokuuta 1911 tehtiin lento Ladugårdsgärdetissä Tukholmassa suuren yleisön edessä. Vuonna 1911 hän perusti Skandinaviska Aviatik AB:n ja perusti Malmslättiin lentokoulun "jolla oli kaksi lentokonetta, auto ja mekaanikko, kaikki ranskalaista alkuperää". Loppuvuodesta 1916 hän muodosti Nordiska Aviatik AB:n. Hän ryhtyi itse toimitusjohtajaksi, ja yhdessä työnjohtaja P. Wadenstiernan ja 30-henkisen työntekijäjoukon kanssa rakennettiin lentokone valtion laskuun.
5. maaliskuuta 1917 Carl Cederström täytti 50 vuotta. Hän suunnitteli tarkoin syntymäpäivänsä, ja lehdet kirjoittivat tapahtumasta runsaasti. Henkilökohtaisen onnittelun kävivät esittämässä muun muassa hänen ystävänsä Albert Engström, Bruno Liljefors ja Anders Zorn, jokainen toi oman maalauksensa. Näiden ystäviensä kanssa hän kuului Bullerölagetiin, joka oli muodostettu Bullerön saaristoon, jonka Bruno Liljefors oli ostanut 1908. Cederström oli itseoikeutettu keskushahmo ja jätti harvoin väliin keväistä merilintumetsästystä.
Cederström oli vuosina 1900–1906 naimisissa kirjailija Marika Stiernstedtin kanssa, ja he saivat tyttären Lena Cederströmin. 1909 hän avioitui taidemaalari Minna Poppiuksen (1883–1984) kanssa, ja he saivat tyttären Ulla-Metta Cecilia (Mascha) Cederströmin.
Cederström kuoli 29. kesäkuuta 1918 Ahvenanmerellä, jossa hän oli pilotti C. G. Krokstedtin kanssa siirtolennolla Furusundista Suomeen. Hänet on haudattu Ingarön hautausmaalle toisen vaimonsa Minna Cederströmin viereen.
Lentoparoni Carl Cederströmin hauta Ingarön kirkon hautausmaalla Värmdössä Suur-Tukholmassa.
Kirjallisuutta

Hasse Zetterström, Carl Cederström – en minnesbok, 1919, Albert Bonniers förlag
Kåa Wennberg, Flygbaronen Carl Cederström, 1999
Bestsellers Orchestra

Bestsellers Orchestra (BSO) oli Seinäjoella vuoden 1974 paikkeilla muodostettu yhtye, jonka kantavana voimana oli perustamansa Super-Suikkis-yhtyeen jättänyt Esko ”Suikki” Jääskä. Bestsellers Orchestra oli Super-Suikkiksen tavoin kokoonpanoltaan iso, parhaimmillaan 21 muusikkoa taustalaulajineen, puhallinsektioineen ja kaksine rumpaleineen. Ohjelmistona oli cover-versioita ”afro-rock”-yhtyeiden kuten Santanan ja Osibisan kappaleista.
Bestsellers Orchestran laulusolistina toimi Esko Jääskän vaimo Raija, taiteilijanimeltään Raya.
Raya ja Bestsellers Orchestra julkaisi yhden singlen 1974 ja toisen 1984. Yhtyeen jäseniä vuoden 1984 levytyksessä olivat Teija Jääskä ja Birgitta Viitamäki (laulu), Martti Åkerman ja Matti Järvinen (rummut), Ari Yli-Peltomaa (bassokitara), Yrjö Koskimäki ja Pertti Pitkäkoski (kitara), Esko Jääskä, Pentti Keskimäki, Timo Laitila, Juha Latva-Pietilä ja Juha Haapamäki (puhaltimet) sekä Mikko Jääskä ja Lauri Kukko (kosketinsoittimet).
Super-Suikkiksen ja Bestsellers Orchestran eri puolille Suomea hajaantuneita entisiä muusikoita kokoontui syksyllä 2010 Seinäjoelle yhtä konserttia varten. Heistä kuusi päätti jatkaa vakituisemminkin nimellä Soulful of Blues with Soul Sisters and Downtown Horns (SOB).
Lyttä

Ville Harald[lähde? ] Lyttä (s. 14. heinäkuuta 1994, Strängnäs, Ruotsi), taiteilijanimeltään Lyttä, on Jyväskyläläinen rap-artisti. Hän syntyi Ruotsissa ja muutti lapsena Suomeen. Lyttä oli osa Korstoraatio-yhtyettä, jonka hajoamisen jälkeen hän julkaisi PME Recordsin kautta vuonna 2019 EP-levyn Pieniä voittoi, jolla vierailee muun muassa Gracias. Vuonna 2020 hän julkaisi entisen Korstoraation jäsenen Tohtori Geton kanssa yhteisalbumin. Lyttä on julkaissut uransa aikana myös muutamia singlejä.
Vuoden 2022 marras-joulukuun aikana Lyttä on mukana viiden keikan mittaisella KPC Tour-kiertueella, joka kerää kokoon KPC Records -kollektiivin kärkinimet.
Diskografia

Pääartikkeli: Lytän diskografia
Diskografia > Julkaisut

Lyttä - Mr.Harald (2014)
Lyttä & Tohtori Getto - Laajavuoridemot - EP (2015)
Korstoraatio - Tsekkaa mutsi! (2016)
Lyttä - Pieniä voittoi EP (2019)
Lyttä & Tohtori Getto - Lyttä & Tohtori Getto!! (2020)
Lyttä - REIJO (2022)
Lyttä & Tohtori Getto - Kaks nimee (2024)
Bestla (täsmennyssivu)

Bestla voi viitata seuraaviin asioihin:
Bestla, Odinin äiti
Bestla, Saturnuksen kuu
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bestla”, voi hakea sivunnimihaulla, laajalla sivunnimihaulla tai tekstihaulla.
Békásmegyer

| Békásmegyer |
| --- | --- |
Kaupunki:  Budapest
Suuralue:  III osa-alue
Väkiluku:  38 169 (2001)
Békásmegyer on Budapestin kaupunginosa sen III osa-alueella. Vuonna 2011 siellä oli 38 169 asukasta.
Historia

Ensimmäiset maininnat Békásmegyerin kylästä on vuodelta 1363. Kylä tuhoutui osmaniaikana, noin 1600-luvun puolivälissä, eikä kylästä ole mainintoja 1690-luvun väestönlaskennassa. Saksalaisia uudisraivaajia asettui alueelle 1740-luvulla. Saksalaiset kutsuivat kylää Krottendorfiksi. Se alkoi kasvaa hiljalleen, ja vuonna 1830 siellä oli 839 asukasta.[lähde? ] Vuonna 1941 siellä oli jo 13 089 asukasta, ja vuonna 1950 se liitettiin Budapestiin.
Aiheesta muualla

Kuvia tai muita tiedostoja aiheesta Békásmegyer Wikimedia Commonsissa
Lytšakivin hautausmaa

Lytšakivin hautausmaan pääportti.
Lytšakivin hautausmaa on hautausmaa Ukrainassa Lvivissä. Se on perustettu 1786, ja se on vanhimpia eurooppalaisia hautausmaita. Siellä on noin 400 000 ihmisen hauta. Hautausmaan nimi juontuu Lytšakiv-nimisestä paikasta, jossa asui Liuts-niminen (Lütz) perhe. Vanhin hautakivi on vuodelta 1675. Alkujaan sinne haudattiin varakkaita henkilöitä ja erilaisia kulttuurin ja yhteiskunnan merkkihenkilöitä, ja siten se kertoo Galitsian historiasta.
Hautausmaan goottilaistyylinen pääportti on rakennettu 1875. Hautausmaalle laadittiin 1856 suunnitelmat, joissa luotiin kulkureitit ja jaettiin alue osiin. Muistomerkkejä ovat suunnitelleet monet merkittävät taiteilijat. Siellä on nykyisin myös sotamuistomerkkejä. Hautausmaa on saanut vuonna 1991 museon aseman.
Merkittävien henkilöiden hautoja

Ivan Franko
Volodymyr Hnatjuk
Stanislav Ljudkevytš
Karol Mikuli
Valentyn Moroz
Iryna Senyk
Volodymyr Starosolskyi
Hryhori Tšubai
Viktor Tšukarin
Hryhir Tjutjunnyk
Aiheesta muualla

Kuvia tai muita tiedostoja aiheesta Lytšakivin hautausmaa Wikimedia Commonsissa
Luettelo Somalian pääministereistä

Presidentti
Sharif Sheikh Ahmed
Pääministeri
Mohamed Abdullahi Mohamed
Puolustusministeriö
Armeija
Hallitus
Monikansallinen liittoparlamentti
Puntmaa
Galmudug
Maakhir
Katso myös: Somalimaan politiikka ja hallinto
Vaalit
Luettelo puolueista
Ulkopolitiikka
Ihmisoikeudet
Luettelo Somalian pääministereistä

| Virkakausi | Viranhaltija | Puolue tai hallinto | Huomautus |
| --- | --- | --- | --- |
YK:n suojeluvaltio
| 1. heinäkuuta 1949 – 1. heinäkuuta 1960 | Abdullahi Issa | SYL |  |
Somalian tasavalta
| 1. heinäkuuta 1960 – 12. heinäkuuta 1960 | Ibrahim Egal | SNL |  |
| 12. heinäkuuta 1960 – 14. kesäkuuta 1964 | Abdirashid Ali Shermarke | SYL |  |
| 14. kesäkuuta 1964 – 15. heinäkuuta 1967 | Abdirizak Haji Hussein | SYL |  27. syyskuuta 1964 asti |
| 15. heinäkuuta 1967 – 21. lokakuuta 1969 | Ibrahim Egal | SYL |  |
Somalian demokraattinen tasavalta
| 21. lokakuuta 1969 – 1. marraskuuta 1969 | Ibrahim Egal | SYL |  |
| 1. marraskuuta 1969 – maaliskuu 1970 | Mohamed Farah Salad | sot. |  |
maaliskuu 1970 – 1. helmikuuta 1987: Virka lakkautettu
| 1. helmikuuta 1987 – 3. syyskuuta 1990 | Mohamed Ali Samatar | SRSP |  |
| 3. syyskuuta 1990 – 24. tammikuuta 1991 | Muhammad Hawadle Madar | SRSP |  |
| 24. tammikuuta 1991 – 21. heinäkuuta 1991 | Umar Arteh Ghalib | USC |  |
Somalian tasavalta
| 21. heinäkuuta 1991 – 3. tammikuuta 1997 | Umar Arteh Ghalib | USC |  |
3. tammikuuta 1997 – 8. lokakuuta 2000: Ei täytetty
| 8. lokakuuta 2000 – 28. lokakuuta 2001 | Ali Khalif Galaydh | TNG | maanpaossa Djiboutissa  14. lokakuuta 2000 asti |
| 28. lokakuuta 2001 – 12. marraskuuta 2001 | Osman Jama Ali | TNG |  |
| 12. marraskuuta 2001 – 8. joulukuuta 2003 | Hassan Abshir Farah | TNG |  |
| 8. joulukuuta 2003 – 3. marraskuuta 2004 | Muhammad Abdi Yusuf | TNG |  |
| 3. marraskuuta 2004 – 29. lokakuuta 2007 | Ali Muhammad Ghedi | TFG |  Nairobissa Keniassa vuoteen 2006 asti |
| 29. lokakuuta 2007 – 24. marraskuuta 2007 | Salim Aliyow Ibrow | TFG |  |
| 24. marraskuuta 2007 – 14. helmikuuta 2009 | Nur Hassan Hussein | TFG |  |
| 14. helmikuuta 2009 – 21. syyskuuta 2010 | Omar Abdirashid Sharmarke | TFG |  |
| 24. syyskuuta 2010 – 14. lokakuuta 2010 | Abdiwahid Elmi Gonjeh (väliaikainen) | TFG |  |
| 14. lokakuuta 2010 – 28. kesäkuuta 2011 | Mohamed Abdullahi | TFG |  |
| 28. kesäkuuta 2011 – 17. lokakuuta 2012 | Abdiweli Mohamed Ali | TFG |  |
| 17. lokakuuta 2012 –21. joulukuuta 2013 | Abdi Farah Shirdon Saaid |  |  |
| 21. joulukuuta 2013 – 24. joulukuuta 2014 | Abdiweli Sheikh Ahmed |  |  |
| 24. joulukuuta 2014 – 2017 | Omar Sharmarke |  |  |
| 2017 – 2020  | Hassan Ali Khayre |  |  |
| 2020 – 2020  | Mahdi Mohamed Guleid |  |  |
| 2020 –  | Mohamed Hussein Roble |  |  |
Puolue tai hallinto

SNL - Somali National League
SRSP - Somalian sosialistinen vallankumouspuolue
SYL - Somali Youth League
USC - Yhdistynyt somalikongressi
mil. - Sotilashallinto
TNG - Siirtymäkauden hallinto
TFG - Siirtymäkauden hallinto
BKl - Xaafada Biyokulule
Briana Banks

| Briana Banks |
| --- | --- |
 Briana Banks vuoden 2005 AVN Awards -tilaisuudessa
Henkilötiedot
Koko nimi:  Briana Bany
Syntynyt: 21. toukokuuta 1978 (ikä 46)
Pornonäyttelijä
Taiteilijanimet:  Mirage
Aktiivisena:  1999–2011 2016–
Elokuvien määrä:  251
Seksuaalinen suuntaus:  biseksuaali
Silmien väri:  sininen
Hiusten väri:  blondi
Mitat:  75F-71-78 cm
Pituus:  175 cm
Paino:  50 kg
Aiheesta muualla
www.brianabanks.xxx
IMDb
Briana Banks (oik. Briana Bany, s. 21. toukokuuta 1978 München, Länsi-Saksa) on saksalaissyntyinen yhdysvaltalainen pornonäyttelijä.
Elämäkerta

Banks syntyi Saksassa, hänen äitinsä oli yhdysvaltalainen ja isä saksalainen. Perhe muutti Britanniaan hänen ollessaan 4-vuotias ja edelleen Yhdysvaltoihin hänen ollessaan 7-vuotias. Hän muutti 16-vuotiaana pois äitinsä luota ottaen 14-vuotiaan siskonsa mukaansa. 18-vuotiaana hän sai siskonsa huoltajuuden. Hän teki teininä mallintöitä ja pääsi Teen Magazinen kanteen. Ennen uraansa pornoalalla hän työskenteli muun muassa pizzantekijänä, virkailijana taidekaupassa, arkistovirkailijana ja sihteerinä.
Ollessaan 21-vuotias Banks vastasi lehti-ilmoitukseen, jossa haettiin malleja alastonkuviin. Hänen taiteilijanimekseen oli valittu Mirage, mutta hän ryhtyi käyttämään nimeä Briana Banks vuodesta 2000 lähtien. Hän on toiminut myös Penthousen mallina ja oli kesäkuun 2001 Penthouse Pet. Vuonna 2006 hän esiintyi Vividin kalenterin kansikuvassa.
Aiheesta muualla

Briana Banks Internet Movie Databasessa. (englanniksi)
Wikimedia Commonsissa on kuvia tai muita tiedostoja aiheesta .
Briana Banks at Babepedia (englanniksi)
Lätti (sukunimi)

Lätti-nimisiä henkilöitä:
Into Lätti (1913–1985), suomalainen balettitanssija ja koreografi
Jaakko Lätti (1923–18.8.1967 Helsinki), suomalainen balettitanssija
Petri Lätti (s. 1972), suomalainen jääkiekkoilija
Riku Lätti
Riku Lätti (s. 1973), eteläafrikkalainen muusikko
Riku Lätti, suomalainen iskelmälaulaja
Väinö Lätti (1919–2012), suomalainen kuvanveistäjä
Bob Knight

| Bob Knight |
| --- | --- |
 Bob Knight vuonna 2008
Henkilötiedot
Koko nimi:  Robert Montgomery ”Bob” Knight
Syntynyt: 25. lokakuuta 1940 Massillon, Ohio, Yhdysvallat
Kuollut: 1. marraskuuta 2023 (83 vuotta) Bloomington, Indiana
Kansalaisuus:   Yhdysvallat
Koripalloilija
Pelipaikka:  Pelintekijä
Yliopistojoukkueet
1959–1962:   Ohion osavaltionyliopisto
Valmennusura
1963–1965 1965–1971 1971–2000 1979–1984 2001–2008:   West Point (apuv.)  West Point  Indianan yliopisto  Yhdysvallat  Texas Tech
Robert Montgomery ”Bob” Knight (25. lokakuuta 1940 Massillon – 1. marraskuuta 2023 Bloomington) oli yhdysvaltalainen koripallovalmentaja. Hän on saavuttanut toiseksi eniten voittoja yliopistovalmentajista.
Ura

Knight pelasi yliopistokoripalloa Ohion osavaltionyliopistossa, jossa hän voitti NCAA-mestaruuden vuonna 1960. Hän aloitti vain muutaman ottelun aloitusviisikossa, mutta oli joukkueen niin sanottu kuudes mies. Valmistuttuaan yliopistosta Knight aloitti apuvalmentajana Cuyahoga Fallsin lukiojoukkueessa. Ainoastaan vuoden jälkeen hän siirtyi armeijan West Pointin apuvalmentajaksi. Vuonna 1965 Knight siirtyi joukkueen päävalmentajaksi, jolloin hänestä tuli historian nuorin yliopistovalmentaja. Hänen alaisuudessaan armeijan joukkue voitti 102 ottelua ja hävisi 50. Joukkue eteni myös neljä kertaa NIT-turnaukseen, jossa se oli parhaimmillaan kolmas.
Vuonna 1971 Knight siirtyi Indianan yliopiston päävalmentajaksi. Hänen valmentajaurallaan koulu voitti NCAA-turnauksen kolme kertaa vuosina 1976, 1981 ja 1987. Knight valmensi samanaikaisesti myös Yhdysvaltain maajoukkueen olympiakullalle vuonna 1984. Hän valmensi Indianan yliopistoa aina vuoteen 2000 asti. Tällöin julkisuuteen oli noussut Knightin huono käyttäytyminen sekä entisiin pelaajiin kohdistunut väkivalta, joiden johdosta hänet vapautettiin.
Yhden välivuoden jälkeen Knight jatkoi valmennusta Texas Techin yliopistojoukkueessa. Hän valmensi joukkuetta vuoteen 2008 asti, jonka jälkeen hän vetäytyi koripallosta. Knight voitti valmennusurallaan ennätykselliset 902 ottelua.
Aiheesta muualla

Sports-Reference (englanniksi)
Wikimedia Commonsissa on kuvia tai muita tiedostoja aiheesta .
Lätkä

Lätkä voi tarkoittaa seuraavia asioita:
Jääkiekko, joukkuepeli
Rakennusalan töissä käytetyn tiivistyslaitteen arkisempi nimi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lätkä”, voi hakea sivunnimihaulla, laajalla sivunnimihaulla tai tekstihaulla.
Brian Wilde

| Brian Wilde> Henkilötiedot |
| --- | --- |
Syntynyt: 13. kesäkuuta 1927 Ashton-under-Lyne, Lancashire, Yhdistynyt kuningaskunta
Kuollut: 20. maaliskuuta 2008 (80 vuotta) Ware, Hertfordshire, Yhdistynyt kuningaskunta
Ammatti:  näyttelijä
Puoliso:  Eva Stuart (1960–2008)
Lapset:  2
Näyttelijä
Aktiivisena:  1952–1997
Merkittävät roolit:  Foggy Dewhurst (Vielä virtaa) Mr. Barrowclough (Hilut kintuissa)
Aiheesta muualla
IMDb 
Elonet
Brian George Wilde (13. kesäkuuta 1927 Ashton-under-Lyne, Lancashire – 20. maaliskuuta 2008 Ware, Hertfordshire) oli englantilainen näyttelijä. Hänen tunneituimpia roolejaan ovat Foggy Dewhurst televisiosarjassa Vielä virtaa ja Mr. Barrowclough televisiosarjassa Hilut kintuissa.
Nuoruus ja ura

Ashton-under-Lynessä vuonna 1927 syntynyt Wilde varttui Hertfordshiressä. Hän sai näyttelijäkoulutuksensa Royal Academy of Dramatic Artsissa (RADA). Hän aloitti näyttelijänuransa repertoaariteattereissa ja pääsi lopulta West End -teatteriin, esiintyen Peter Ustinovin näytelmässä The Moment of Truth. Wilde teki ensiesiintymisensä televisiossa BBC:n murhamysteerielokuvassa Black Limelight vuonna 1952. Tämän jälkeen Wilde nähtiin muun muassa elokuvassa The Love of Mike (1960) sekä televisiosarjoissa Z-Cars ja Me kostajat sekä The Dustbinmen, jossa hän teki ensimmäisen menestysroolinsa.
Vuonna 1974 Wilde valittiin vanginvartija Mr. Barrowcloughin rooliin komediasarjaan Hilut kintuissa. Wilde jatkoi sarjassa sen loppuun 1977 saakka. Vuonna 1976 hän aloitti sotaveteraani Foggy Dewhurstin roolissa komediasarjassa Vielä virtaa, korvaten sarjassa Michael Batesin, joka oli joutunut jäämään pois sairauden vuoksi. Tästä roolista tuli Wilden pitkäaikaisin ja tunnetuin. Wilde jätti sarjan vuonna 1985, mutta hänet suostuteltiin palaamaan sarjaan viisi vuotta myöhemmin. Wilde jatkoi sarjassa vuoteen 1997 asti, minkä jälkeen hän jäi eläkkeelle.
Yksityiselämä

Wilde oli naimisissa Eva Stuartin kanssa ja heillä on kaksi lasta. Hän kuoli nukkuessaan 80-vuotiaana 20. maaliskuuta 2008, kaaduttuaan seitsemän viikkoa aikaisemmin.
Lätti

Lätti-sanalla on seuraavia merkityksiä
latvian kielen vanhentunut nimitys
latvialaista tai latgallia tarkoittava, nykyisin vanhentunut nimitys
suomalainen sukunimi Lätti
lätti on sikalan tai sen osan nimitys erityisesti yhdyssanassa sikolätti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lätti”, voi hakea sivunnimihaulla, laajalla sivunnimihaulla tai tekstihaulla.
Boo (hahmo)

Boo-aiheinen muraali.
Boot (テレサ) ovat Nintendon Mario-pelisarjassa esiintyviä hahmoja. Ne ovat kummituksia. Boot ovat useimmiten Marion vihollisia, mutta joissakin peleissä ne ovat olleet myös pelattavia hahmoja. IGN mainitsi Boon olevan yksi parhaista Mario-pelisarjan vihollisista.
Kuvaus

Boot asuvat monissa peleissä kummitustaloissa, kuten Super Mario Worldissa ja Super Mario Runissa. Useimmissa peleissä Boot seuraavat Mariota, mutta kun hän kääntyy, ne ujostuvat ja pysähtyvät. Boot ovat muodostuneet ajan myötä Mario-pelisarjan vakiohahmoiksi.
Carl Brashear

Carl Brashear
Carl Brashear [ˈbræʃɪər] (19. tammikuuta 1931 Tonieville, Kentucky – 25. heinäkuuta 2006 Portsmouth, Virginia) oli ensimmäinen afroamerikkalainen, josta tuli Yhdysvaltain laivaston sukeltaja. Sotilasarvoltaan Brashear oli Master Diver eli vääpeli, jonka arvon hän saavutti 1970-luvulla. Brashearin elämäntarinasta on tehty elokuva Kunnian puolesta vuonna 2000, jossa häntä näyttelee Cuba Gooding Jr.
Nuoruus

Brashear syntyi 19. tammikuuta 1931 Tonievillessä, Kentuckyssa. Hän oli kuudes kahdeksasta lapsesta. Brashearin vanhemmat olivat vuokraviljelijät McDonald ja Gonzella Brashear. Vuonna 1935 perhe asettui maatilalle Sonorassa, Kentuckyssa. Brashear kävi Sonora Grade -koulua 1937-1946.
Ura

Brashear värväytyi Yhdysvaltain laivastoon 25. helmikuuta 1948.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Carl Brashear
Merkinnän syy: urasta ei kerrota juuri mitään
Käännös suomeksi
Caro Lamoureux

Marie Julienne Pauline Caroline "Caro" Lamoureux (3. tammikuuta 1904 Montreal – 11. elokuuta 1998 Montreal) oli kanadalainen sopraano. Hän opiskeli laulua Céline Marierin sekä lavatekniikkaa Jeanne Maubourgin ja Albert Robervalin johdolla. Hän teki debyyttinsä 16-vuotiaana Salle Montcalmissa ja työskenteli yhdeksän vuoden ajan puoliammattimaisena operettilaulajana. Vuonna 1924 hän esitti nimiroolin Alphonse Lavallée-Smithin Gisèle-operetin kantaesityksessä. Vuonna 1929 hän esiintyi ensimmäistä kertaa Société canadienne d'opéretten kanssa Victor Massén Les noces de Jeannetten esityksessä. Hän myös tulkitsi Leilan roolin Helmenkalastajissa.
Lamoureux oli myös Variétés lyriquesin tähtiesiintyjä. Oopperan puolella hän esiintyi muiden muassa Mireillen, Neddan, Rosinan, Violettan ja Philinen rooleissa. Hän myös esiintyi Gemman roolissa J. Ulric Voyerin oopperassa L'intendant bigot (1931).
Bob Kudelski

| Bob Kudelski> Henkilötiedot |
| --- | --- |
Syntynyt: 3. maaliskuuta 1964 (ikä 60) Springfield, Massachusetts
Kansalaisuus:   Yhdysvallat
Jääkiekkoilija
Pelipaikka:  hyökkääjä
Maila:  oikea
Pelaajaura
Pääsarjaura:  1987–1996
Seurat:  Los Angeles Kings (NHL) New Haven Nighthawks (AHL) Ottawa Senators (NHL) Florida Panthers (NHL) Carolina Monarchs (AHL)
Robert ”Bob” Kudelski (s. 3. maaliskuuta 1964 Springfield, Massachusetts) on yhdysvaltalainen entinen ammattilaisjääkiekkoilija. Hän pelasi keskushyökkääjänä ja oikeana laitahyökkääjänä.
Pelaajaura

Kudelski pelasi ennen ammattilaisuraansa neljän kauden ajan, vuodesta 1983 vuoteen 1987, Yalen yliopiston jääkiekkojoukkueessa Bulldogsissa. Hänet nimettiin viimeisen yliopistokautensa päätteeksi yliopistosarja ECAC:n ensimmäiseen tähdistökentälliseen.
Los Angeles Kings varasi Kudelskin vuoden 1986 NHL:n täydennysvaraustilaisuudessa. Kaudella 1987–1988, ensimmäisellä ammattilaiskaudellaan, hän edusti Kingsiä 26:ssa ja kaudella 1988–1989 14:ssä NHL-ottelussa, mutta suurimman osan näistä kausista hän pelasi farmijoukkue New Haven Nighthawksissa AHL:ssä. Vuonna 1989 Nighthawks pelasi Calder Cupin voitosta AHL:n loppuotteluissa.
Kudelski pelasi kaudesta 1989–1990 alkaen vakituisesti NHL:ssä. Joulukuussa 1992, kesken kauden 1992–1993, hän siirtyi Ottawa Senatorsiin pelaajakaupassa, jossa Senators sai hänen lisäkseen Shawn McCoshin, ja jossa Kingsiin siirtyivät Marc Fortier ja Jim Thomson. Hän pelasi urallaan myös Florida Panthersissa, jonne siirtyi tammikuussa 1994 vaihdossa Jevgeni Davydoviin, Scott Levinsiin ja kuudennen kierroksen varausvuoroon NHL:n varaustilaisuudessa 1994.
Kausi 1993–1994 on pisteiden valossa Kudelskin uran paras. Hän teki tuolla kaudella yhteensä 70 tehopistettä, ensin Senatorsissa 41 pistettä 42:ssa ottelussa ja myöhemmin Panthersissa 29 pistettä 44:ssä ottelussa. Hänet valittiin tuon kauden aikana ensimmäisen ja ainoan kerran urallaan NHL:n tähdistöotteluun. Seuraavalla kaudella, työsulun lyhentämällä kaudella 1994–1995, hänen pistetehonsa kuitenkin laskivat selvästi. Kausi 1995–1996, jolla hän pelasi myös muutaman ottelun AHL:n Carolina Monarchsissa, jäi hänen uransa viimeiseksi.
Kudelski pelasi kaudesta 1987–1988 kauteen 1995–1996 kestäneellä NHL-urallaan yhteensä 442 runkosarja- ja 22 pudotuspeliottelua. Hän teki NHL:n runkosarjassa yhteensä 241 tehopistettä, 139 maalia ja 102 syöttöpistettä, ja pudotuspeleissä kahdeksan tehopistettä, neljä maalia ja yhtä monta syöttöpistettä. Hän teki kausien 1989–1990 ja 1993–1994 välillä viidesti peräkkäin yli 20 runkosarjamaalia, enimmillään 40 maalia.
Pelaajauran jälkeen

Kudelski on työskennellyt pelaajauransa jälkeen kiinteistöalalla. Hän on asunut muun muassa Wyomingissa ja Utahissa. Hänellä ja hänen vaimollaan Francesilla on kaksi lasta, tyttäret Jessica ja Brooke.